Erakonnareitingute uudiste  avaldamise rütmi ERRi kanalites tingis asjaolu, et ERR vahendas infot teiste uudisteorganisatsioonide kaudu. On mõistetav, miks uudisteagentuur BNS kui küsitluse tellija niimoodi küsitlustulemusi mitmes jaos avaldab. Nõnda tekib rohkem uudisühikuid, saab täita muidu vaikset pühapäeva jne.   Aga ERR nende tulemuste edasise vahendajana peaks arvestama, et meediatarbija jaoks on eksitav tükikeste kaupa esitlus, kus ei ole antud üldist tulemust. Andmed eestlaste ja mitte-eestlaste eelistuste kohta võivad  olla asjakohased laiema tausta puhul, näiteks analüüsivas loos eri rahvusest vastajate seisukohtade erisustest vms.